*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*207. számú előterjesztés*

Bátaszék Város Önkormányzat Képviselő-testületének 2022. október 26-án

16 órakor megtartandó ülésére

*A Bátaszéki KÖH részére igazgatási szünet elrendelése*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** dr. Firle- Paksi Anna aljegyző  **Tárgyalja:**  valamennyi bizottság |

***Tisztelt Képviselő-testület!***

A közszolgálati tisztviselőkről szóló 2011. évi CXCIX. törvény 232. § (3) bekezdése szerint a képviselő- testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. § (1) bekezdése és 15. §-a szerint:

*„13. § (1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.*

*15. § A Kormány a [Kttv. 232. § (3) bekezdése](https://www.optijus.hu/optijus/lawtext/A1100199.TV/tvalid/2019.4.24./tsid/lawrefP(232)B(3)" \t "_blank) alapján a helyi önkormányzat képviselő-testülete számára ajánlja igazgatási szünet elrendelése esetén az e rendeletben foglaltak figyelembevételét.“*

Az igazgatási szünet alkalmazása megkönnyíti a rendes szabadság adott évben történő kiadását, melyet ezidáig minden évben a két ünnep között rendelt el a képviselő- testület.

A kormányzati igazgatási szünet elrendeléséről és a kormányzati igazgatási szünetre alkalmazandó veszélyhelyzeti szabályokról szóló 369/2022. (IX. 29.) Korm. rendelet a kormányzati igazgatási szervek részére 2022. december 22. napjától 2023. január 6. napjáig kormányzati igazgatási szünetet rendelt el.

Az idei évben fentiekre figyelemmel kezdeményezem a képviselő-testületnél - a kormányzati igazgatási szünethez és a meghosszabbított iskolai téli szünethez igazítva – a 2022. december 23.-2023. január 6. közötti időszakra az igazgatási szünet elrendelését, mely időtartamban a hivatal zárva tartana. Ezen időszakon belül az anyakönyvvezető tartana telefonos ügyeletet, így sürgős anyakönyvet érintő ügyekben berendelhető lenne a hivatalba. A hosszabbított igazgatási szünet elrendelése a Hivatalban energiamegtakarítást is eredményezne.

Kérem a tisztelt képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**a Bátaszéki KÖH részére a 2022. évi igazgatási szünet elrendelésére**

Bátaszék Város Önkormányzatának Képviselő-testülete

a) *a közszolgálati tisztviselőkről szóló 2011. évi CXCIX. törvény 232. § (3) bekezdésében* kapott hatáskörében eljárva a Bátaszéki Közös Önkormányzati Hivatalban a *2022. december 23. – 2023. január 6.* közötti időszakra a hivatal zárva tartásával igazgatási szünetet rendel el;

b) felkéri a jegyzőt a feladatellátás zavartalan biztosítása érdekében szükséges intézkedések megtételére.

*Határidő:* 2022. november 30.

*Felelős:* Kondriczné dr. Varga Erzsébet

(az ügyfelek tájékoztatásáért)

*Határozatról értesül:* irattár